Cereza

* 1
* 2

"*Untuk impian awak menjadi kenyataan, jangan takut dengan perubahan!! Jangan lari dari diri sendiri! Biarlah saya isytiharkan sekarang! Sayalah Ultraman!!*"

―Cereza sebagai Makoto sebelum berubah menjadi Ultraman Orb Dark

"*Ultraman
Ia adalah pencinta keamanan, pejuang kejahatan
Satu-satunya yang boleh melindungi Bumi ini
Mendengar doa rakyat yang berputus asa
Mencari mereka
Berdiri walaupun selepas kalah
Wira yang sempurna dan tidak boleh diketepikan.*"

―Makoto/Cereza menggambarkan apa itu Ultraman

## Maklumat

### Kemunculan sulung

Ultraman R/B Episod 1: Bermula sebagai Ultraman (sebagai Makoto)
Ultraman R/B Episod 8: Seluruh Dunia Sedang Menunggu Saya (sebagai Cereza)

### Afiliasi

Makoto Aizen (Merasuk)
Aizen Tech
Ultraman Orb Dark
D.R.L.N.

### Suara ngauman

Tiada

**Cereza** (チェレーザ *Cherēza*) ialah antagonis utama dalam siri *Ultraman R/B* dan merupakan makhluk asing yang telah merasuk Makoto Aizen sebagai saluran sebelum siri tersebut.

## Perwatakan

Memiliki sifat yang pelik, Cereza menunjukkan kesungguhan untuk mencapai matlamatnya dalam seumur hidupnya iaitu untuk menjadi Ultraman sehingga membuat penantian selama 15 tahun bagi menjayakan rancangannya dan tidak membiarkan pencurian Mio atas penyelidikan mereka sebagai liabiliti. Penampilan umumnya sebagai Makoto digambarkan sebagai seorang lelaki yang mempunyai karisma dan kepercayaan tinggi dalam Aizen Tech dan penduduk bandaraya Ayaka. Dia kadang-kadang menulis peribahasa di sekeping kertas dan tidak suka apabila percakapannya dicelah. Walaupun bersikap tenang, namun "Makoto" cenderung untuk kehilangan rasa marahnya semasa kejadian yang tidak dapat dijangka, sesuatu yang dibawa ke transformasinya sebagai Orb Dark.

Dia menegaskan supaya orang lain memanggil Orb Dark dengan nama penuh dan dia paling tidak suka apabila mereka tersalah sebut atau berkata bahawa nama itu terlalu panjang, mencadangkan narsisisme, yang ditunjukkan pada tahap yang lebih besar apabila berubah menjadi Orb Dark.

Fanatiknya untuk menjadi Ultraman memanjangkan ke arah kekejamannya terhadap Minato beradik yang menjadi Rosso dan Blu, mengatakan mereka tidak berpengalaman, kemahiran melawan yang kasar dan kecenderungan untuk menimbulkan masalah harian dalam pertempuran mereka. Sementara itu, kedua beradik itu sudah tentu menafikan kata-katanya apabila dia yang secara terang-terangan menyalahgunakan kuasa Ultraman dengan merancang suatu peristiwa yang boleh disertai olehnya untuk mencipta reputasinya sendiri, lebih-lebih lagi dia mengambil kira bagaimana permulaan kebanyakan serangan raksasa di bandar itu. Sepanjang peristiwa siri ini, Cereza banyak merujuk Gai Kurenai dan Ultra lalu yang lain, termasuk:

* Dia pernah berkata "Pinjamkan saya kuasa kamu!" (君の力、お借りします！ *Kimi no chikara, okarishimasu!*) dan "Pinjamkan saya kuasa ikatan kamu!" (絆の力、お借りします！ *Kizuna no chikara, okarishimasu!*), yang sama dengan slogan pra-transformasi Gai.
* Dia mencari dan merekrut orang yang menyerupai atau mempunyai ciri-ciri Gai untuk membaiki Kristal R/B Orb Origin.
* Dia membeli jaket kulit perang atas sebab ia sesuai dengan gaya pengembara, sama seperti Gai.
* Dia tahu bunyi siulan Orbnica.
* Transformasinya menjadi Grigio Bone seperti meniru gaya pra-transformasi Gen Ohtori.
* Semasa membersihkan Kristal Orb Origin, dia berkata "Bertarung sehingga akhir! Bertahan sehingga akhir!" (ギリギリまで　がんばって！ ギリギリまで　ふんばって！ *Girigiri made ganbatte! Girigiri made funbatte!*), yang mana merupakan lirik dua baris pertama dalam lagu *Ultraman Gaia!*.

## Sejarah

### Pra-Ultraman R/B

Cereza merupakan makhluk asing yang datang jauh dari alam semesta. Dia diilhamkan oleh heroik Ultraman Orb selepas dia menyelamatkan budak itu dari serangan raksasa. Sejak hari itu, budak lelaki itu berikar untuk menjadi Ultraman untuk mengikuti jejaknya.

15 tahun sebelum siri ini, hasratnya telah membawanya ke Planet Bumi yang mana merupakan lokasi pendaratan Bintang Ayaka lalu terus berusaha untuk mendapatkan sebarang kuasa. Dia mengembara di sekitar bandar dan telah merasuk seorang pekerja bernama "Makoto Aizen" untuk digunakan sebagai saluran supaya ia dapat bersosial dengan masyarakat. Cereza kemudian menghabiskan masanya dengan bekerja di Aizen Tech untuk mencapai matlamatnya dengan menggunakan penyelidikan Mio Minato untuk mencipta Gyro. Bagaimanapun, Mio akhirnya mengetahui tentang niat sebenar Cereza lalu dia mencuri Gyro itu dan hilang selama bertahun-tahun. Disebabkan itu, Makoto meneruskan dengan impiannya dan perbuatannya, akhirnya mendapat Gyro miliknya sendiri dan satu set Kristal R/B yang bertemakan Kaiju Ultra.

### Ultraman R/B

*Rencana utama: Makoto Aizen*

Sebagai Makoto Aizen, Cereza melancarkan serangan raksasa dan menyaksikan pertempuran Ultraman Rosso dan Ultraman Blu melawan mereka melalui Minato beradik. Walaupun telah memiliki Kristal Orb Origin, dia juga merancang untuk mendapatkan lebih banyak kristal dan menyasarkan Kristal Tiga melalui Gue-Basser tetapi gagal apabila rancangannya tidak berjalan lancar.

Dengan merekrut beberapa orang yang mempunyai ciri-ciri tertentu, dia menggunakan mereka untuk membersihkan Kristal Orb Origin. Hasilnya, dia memperoleh Orb Ring NEO yang membolehkan dia berubah menjadi Ultraman Orb Dark dan mendedahkan kehadirannya kepada dua beradik itu. Dia dengan kejam mengalahkan mereka dalam suatu pertempuran sambil pada masa yang sama mendakwa mereka kurang mempunyai pengalaman dalam pertempuran sebenar. Semasa menyalahgunakan kuasa Orb Dark untuk mendapatkan reputasi dengan mengatur kejadian-kejadian yang boleh disertai olehnya, Cereza buat sementara kehilangan Orb Ring NEO setelah jatuh ke tangan Katsumi dan Isami selepas mereka mencabarnya dalam pertempuran lain.

## Kuasa dan Kebolehan

* **Merasuk**: Kerana fisiologi gasnya, Cereza dapat merasuk mangsanya dengan mengekalkan penampilan asalnya sebagai Makoto selama sekurang-kurangnya 15 tahun.
* **Ketahanan**: Dalam episod 3, Cereza/"Makoto" memperagakan daya ketahanan yang tidak dimiliki oleh setiap manusia biasa, kerana dia bangun dan berkelakuan seperti tiada apa-apa yang berlaku selepas terkena hantukan seekor burung batu yang jatuh dari langit.
* **Kebijaksaan**: Selain daripada pengetahuan saintifik, Cereza mahir dalam menarik perhatian penontonnya dan pada masa yang sama membina rancangan dalam jangka yang panjang untuk mendapatkan kuasa Ultraman.

## Transformasi

Menjadikan Makoto Aizen sebagai medium, Cereza menggunakan Gyro dan set Kristal R/B untuk berubah.

Grigio BoneUltraman Orb DarkGrigio King
## Trivia

* Kes Cereza merasuk tubuh Makoto hampir sama dengan bagaimana Dark Zagi merasuk Hajime Yamaoka. Walau bagaimanapun, berbanding menggunakan identiti baru seperti yang Zagi lakukan pada Mitsuhiko Ishibori, Cereza terus berlakon sebagai Makoto.
* Nama Cereza mungkin diambil dari jenama minuman keras tertentu.
* Fanatik Cereza terhadap Ultra adalah berdasarkan pada Euzeth Gozzo dari siri *Super Robot Wars*.
* Selari dengan dua episod sebelumnya, Cereza, sementara berubah menjadi Grigio Bone, mengetahui bahawa dia boleh mengambil item transformasi milik kedua-dua beradik itu selepas mengalahkan mereka tetapi sebaliknya tidak kerana dia menganggapnya sebagai taktik lama yang digunakan oleh makhluk asing kelas rendah dan lebih suka untuk menewaskan mereka apabila tiba masanya.